ไทยพบติดเชื้อ “โควิด-19” เพิ่ม 10 ราย กลับจากตปท. ดันป่วยสะสมแตะ 3,902 คน เสียชีวิตคงที่
ไทยพบติดเชื้อ "โควิด-19" เพิ่ม 10 ราย กลับจากตปท. ดันป่วยสะสมแตะ 3,902 คน เสียชีวิตคงที่
21 พ.ย. 2563

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ (21 พ.ย. 63) ว่า พบผู้ป่วยยืนยันติดเชื้อรายใหม่เพิ่ม 10 ราย เป็นผู้ที่เดินทางมาจากต่างประเทศ และเข้าสถานกักกัน (Quarantine Facilities) ประกอบด้วยเยอรมนี 1 ราย, สวีเดน 1 ราย, สวิตเซอร์แลนด์ 1 ราย, สาธารณรัฐเช็ก 1 ราย, เบลเยียม 1 ราย, อินเดีย 1 ราย, เนเธอร์แลนด์ 2 ราย และ สหรัฐอเมริกา 2 ราย
โดยส่งผลให้มีจำนวนผู้ป่วยยืนยันสะสมล่าสุดอยู่ที่ 3,902 ราย เป็นผู้ป่วยที่ติดเชื้อภายในประเทศ 2,453 ราย และผู้ป่วยที่ตรวจพบในสถานกักกันที่รัฐจัดให้ 943 ราย ส่วนผู้ป่วยรักษาหายแล้วเพิ่มอีก 11 ราย รวมเป็น 3,756 ราย ยังมีผู้ป่วยรักษาตัวอยู่ในโรงพยาบาล 86 ราย ขณะที่ไม่มีผู้เสียชีวิตเพิ่มเติม โดยยอดผู้เสียชีวิตสะสมอยู่ที่ 60 ราย
